CELEX: C2006/178/07
Language: da
Date: 2006-07-29 00:00:00
Title: Forenede sager C-7/05 — C-9/05: Domstolens dom (Anden Afdeling) af  8. juni 2006  — Saatgut-Treuhandverwaltungs GmbH mod Ulrich Deppe, Hanne-Rose Deppe, Thomas Deppe, Matthias Deppe, Christine Urban (født Deppe) (C-7/05), Siegfried Hennings (C-8/05), Hartmut Lübbe (C-9/05) (anmodning om præjudiciel afgørelse fra Bundesgerichtshof (Tyskland)) (Sortsbeskyttelse — størrelsen af et rimeligt vederlag til indehaveren af en EF-sortsbeskyttelse — artikel 5, stk. 2, 4 og 5 i forordning (EF) nr. 1768/95 ændret ved forordning (EF) nr. 2605/98 — begrebet vederlag, som skal være betydeligt lavere end det beløb, der opkræves for en licens til produktion af formeringsmateriale)

29.7.2006   
            
            
               DA
            
            
               Den Europæiske Unions Tidende
            
            
               C 178/4
            
         Domstolens dom (Anden Afdeling) af 8. juni 2006 — Saatgut-Treuhandverwaltungs GmbH mod Ulrich Deppe, Hanne-Rose Deppe, Thomas Deppe, Matthias Deppe, Christine Urban (født Deppe) (C-7/05), Siegfried Hennings (C-8/05), Hartmut Lübbe (C-9/05) (anmodning om præjudiciel afgørelse fra Bundesgerichtshof (Tyskland))
   (Forenede sager C-7/05 — C-9/05) (1)
   
   (Sortsbeskyttelse - størrelsen af et rimeligt vederlag til indehaveren af en EF-sortsbeskyttelse - artikel 5, stk. 2, 4 og 5 i forordning (EF) nr. 1768/95 ændret ved forordning (EF) nr. 2605/98 - begrebet vederlag, som skal være betydeligt lavere end det beløb, der opkræves for en licens til produktion af formeringsmateriale)
   (2006/C 178/07)
   Processprog: tysk
   Den forelæggende ret
   Bundesgerichtshof (Tyskland)
   Parter i hovedsagen
   
      Sagsøger: Saatgut-Treuhandverwaltungs GmbH
   
      Sagsøgte: Ulrich Deppe, Hanne-Rose Deppe, Thomas Deppe, Matthias Deppe, Christine Urban (født Deppe) (C-7/05), Siegfried Hennings (C-8/05), Hartmut Lübbe (C-9/05)
   Sagens genstand
   Præjudiciel — Bundesgerichtshof — fortolkning af artikel 5, stk. 2, 4 og 5, i Kommissionens forordning (EF) nr. 1768/95 af 24. juli 1995 om gennemførelsesbestemmelser vedrørende landbrugsundtagelsen i artikel 14, stk. 3, i Rådets forordning (EF) nr. 2100/94 om EF-sortsbeskyttelse (EFT L 173, s. 14), som ændret ved Kommissionens forordning (EF) nr. 2605/98 af 3. december 1998 (EFT L 328, s. 6) — størrelsen af det rimelige vederlag, der skal betales til indehaveren af fællesskabsbeskyttelsen — begrebet »betydeligt lavere« end det beløb, der opkræves for en licens til produktion af formeringsmateriale — vederlag på 80 % af beløbet for produktion på licens
   Konklusion
   
               1)
            
            
               Et vederlag på 80 % af det beløb, der i samme område opkræves for en licens til produktion af formeringsmateriale af den laveste kategori, der officielt kan certificeres, af samme sort ved anvendelse af landbrugsundtagelsen i artikel 14, stk. 3, i Rådets forordning (EF) nr. 2100/94 af 27. juli 1994 om EF-sortsbeskyttelse opfylder ikke betingelsen, hvorefter nævnte vederlag skal være »betydeligt lavere« end det beløb, der opkræves for en licens til produktion af formeringsmateriale som omhandlet i artikel 5, stk. 2, i Kommissionens forordning (EF) nr. 1768/95 af 24. juli 1995 om gennemførelsesbestemmelser vedrørende landbrugsundtagelsen i artikel 14, stk. 3, i forordning nr. 2100/94, som ændret ved Kommissionens forordning (EF) nr. 2605/98 af 3. december 1998, med forbehold af den nationale rets vurdering af de øvrige relevante omstændigheder i hver enkelt hovedsag.
            
         
               2)
            
            
               Kriterierne for fastlæggelse af vederlaget for indehaveren af en EF-sortsbeskyttelse er fastsat i artikel 5, stk. 4 og 5, i forordning nr. 1768/95, som ændret ved forordning nr. 2605/98. Disse kriterier har ikke tilbagevirkende kraft, men kan anvendes som retningslinjer ved beregningen af vederlaget for så vidt angår udsåninger, der har fundet sted inden ikrafttrædelsen af forordning nr. 2605/98.
            
         
               3)
            
            
               En aftale mellem sammenslutninger af indehavere og landbrugere som omhandlet i artikel 5, stk. 4, i forordning nr. 1768/95, som ændret ved forordning nr. 2605/98, kan kun anvendes som retningslinje for de samlede beregningsparametre, såfremt aftalen er blevet meddelt Kommissionen for De Europæiske Fællesskaber og offentliggjort i Sortsmyndighedens Tidende, også selv om aftalen er indgået inden ikrafttrædelsen af forordning nr. 2605/98. En sådan aftale kan fastlægge en vederlagssats, der er forskellig fra den, der subsidiært er fastsat i artikel 5, stk. 5, i forordning nr. 1768/95, som ændret ved forordning nr. 2605/98.
            
         
               4)
            
            
               Når der ikke foreligger nogen aftaler mellem sammenslutninger af indehavere og landbrugere, skal vederlaget for indehaveren af en EF-sortsbeskyttelse fastsættes i henhold til artikel 5, stk. 5, i forordning nr. 1768/95, som ændret ved forordning nr. 2605/98, til et fast beløb, som hverken udgør en øvre eller en nedre grænse.
            
         
      (1)  EUT C 82 af 2.4.2005.